《题儿泌所藏彩笺》
宋代·陈著

山一抹于天之末兮，弥隐隐而弥妍。
松矫矫龙其脊兮，飒张髯而自全。
有美一人兮，桥之外水之边。
意其悠然有见兮，双鹭飞飞而在天。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。